Barcelona (Europa, Espanya, Catalunya, Barcelona, Barcelonès)
Urbà / Roma imperi (10 a.C. - 99 d.C.) - Urbà / Antiguitat tardana (300 - 399 d.C.)
Món romà
Mundo romano
Roman world
Els treballs realitzats al carrer Avinyó, número 15 s’han realitzat dins del projecte de museïtzació de les restes romanes conservades al soterrani de l’edifici, emmarcat dins el Pla Bàrcino. Aquests s'han centrat en dos punts: el control de l'enderroc del mur del segle XIX que tancava l'espai pel seu costat sud i l'excavació del rebaix necessari per situar el dau de formigó de suport de la biga de ferro de la passarel·la del jaciment. A l'interior del mur esmentat s'han recuperat diversos elements arquitectònics reaprofitats, dels quals s'ha de remarcar la presència d'un carreu de la muralla baiximperial. L'excavació va ser posterior a la tasca d'enretirar l'element de pedra volcànica (identificada com un molí), documentada durant l'excavació dels anys 2003-2004, ja que era l'únic lloc on no s'afectaven estructures i permetia la situació del pilar de la biga amb seguretat, tant per al públic com per a les restes arqueològiques. La zona afectada, va permetre confirmar la presència del terreny natural a la cota on es va donar per finalitzada l'excavació. La presència del molí i del forn proper pot confirmar la hipòtesi d'una activitat relacionada amb un possible obrador de pa en aquest indret de la ciutat que devia perdurar durant un llarg període de temps.
Domus romana del carrer Avinyó (Dossier de premsa, Vol. 15). (2015)